
Príloha:
Nákres hracej plochy pre florbal s bránkoviskami


 
PODMIENKY HRY
Florbal sa hrá formou stretnutia medzi dvomi družstvami. Cieľom hry je dosiahnuť viac gólov ako súper pri dodržaní ustanovených pravidiel. Florbal ako halový šport sa hrá na tvrdom a rovnom povrchu na mieste, ktoré je schválené riadiacim orgánom.
 
1 HRACIA PLOCHA

101 Rozmery ihriska
1. Ihrisko má rozmery 40 x 20 m a je ohraničené 50 cm vysokými mantinelmi, so zaoblenými rohmi. Mantinely musia byť schválené IFF (alebo SZFB) a príslušne označené.

Ihrisko  je pravouhlé, rozmery udávajú dĺžku x šírku. Najmenšie povolené rozmery sú 36 x 18, najväčšie 44 x 22 m. 
102 Vyznačenie ihriska
1. Ihrisko je vyznačené čiarami, 4 - 5 cm širokými, jasno viditeľnou farbou. 
2. Stredová čiara a stredový bod sú vyznačené.

Stredová čiara je rovnobežná s kratšími stranami ihriska a rozdeľuje ihrisko na dve rovnaké polovice. 
3. Veľké bránkovisko s rozmermi 4 x 5 m je vyznačené 2,85m od kratšej strany ihriska. 

Veľké bránkovisko je pravouhlé, rozmery udávajú dĺžku x šírku vrátane čiar. Veľké bránkovisko je umiestnené centrálne, vzhľadom k dlhým stranám ihriska. 
4. Malé bránkovisko s rozmermi 1 x 2,5 m je vyznačené 0,65 m pred zadnou čiarou veľkého bránkoviska. 

Malé bránkovisko je pravouhlé a rozmery udávajú dĺžku x šírku vrátane čiar. Malé bránkovisko je umiestnené centrálne vzhľadom k dlhým stranám ihriska. 
5. Zadné čiary malého bránkoviska slúžia tiež ako bránkovej čiary. Preto je pozícia bránok vyznačená na zadných čiarach malého bránkoviska tak, aby vzdialenosť medzi týmito bodmi bola 1,6 m.

Bránkové čiary sú umiestnené centrálne vzhľadom k dlhým stranám ihriska. Čiary vyznačujúce pozíciu  bránky musia byť označené prerušením v zadných čiarach malého bránkoviska, alebo krátkymi čiarami, kolmými na zadné čiary malého bránkoviska. 
6. Body pre vhadzovanie sú vyznačené na stredovej čiare a na pomyselných predĺžených bránkových čiarach, 1,5 m od pozdĺžnych strán ihriska.

Body pre vhadzovanie sú označené krížom. Body na stredovej čiare môžu byť pomyselné. 
103 Bránky
1. Bránky majú rozmery 160 x 115 x 40/65 cm, musia byť  schválené IFF (alebo SZFB) a príslušne označené a musia tyčkami stáť na vyznačených bodoch.

Otvorené časti bránok  smerujú k stredovému bodu. 
104 Hráčska lavica a priestor pre striedanie
1. Priestory pre striedanie o dĺžke 10 m sú vyznačené pozdĺž jednej z dlhých strán ihriska, 5 m od stredovej čiary, a zahŕňajú hráčskej lavice.

Priestory pre striedanie sú označené na mantineloch. Šírka priestoru pre striedanie nesmie presiahnuť 3 m, merané  od mantinelu. Hráčskej lavice musia byť umiestnené v primeranej vzdialenosti od mantinelov a na každej z nich musí byť miesto pre 19 osôb. 
105 Trestné lavice a zapisovateľský stolík
1. Zapisovateľský stolík a trestné lavice sú umiestnené oproti zónam pre striedanie pri stredovej čiare.

Zapisovateľský stolík a trestné lavice sú umiestnené v primeranej vzdialenosti od mantinelu. Každé družstvo má vlastnú trestnú lavicu, ktoré sú umiestnené po obidvoch stranách zapisovateľského stolíka. Na každej z nich musí byť miesto pre minimálne dvoch hráčov. Výnimky pre umiestnenie trestných lavíc a zapisovateľského stolíka môže povoliť SZFB. 
106 Kontrola ihriska
1. Rozhodcovia musia včas pred začiatkom zápasu skontrolovať hraciu plochu a dozrieť na odstránenie prípadných nedostatkov.

Všetky nedostatky musia byť oznámené usporiadateľovi a zaznamenané do zápisu o zápase. Usporiadateľ  je zodpovedný za nápravu nedostatkov a za udržovanie hracej plochy v poriadnom stave behom zápasu. Všetky nebezpečné predmety musia byť odstránené, alebo zabezpečené proti zraneniu. 
2  ČAS HRY

201 Normálny hrací čas
1. Normálny hrací čas je 3 x 20 min s dvomi 10 minútovými prestávkami,  počas ktorých si družstva vymenia strany.

Výnimky pre kratší hrací čas, nie kratší než 2 x 15 minút, alebo pre prestávky môže schváliť SZFB. V spojení so zmenou strán si družstva vymenia aj hráčskej lavice. Domáce družstvo si na začiatku pred zápasom vyberie stranu. Každá tretina začína vhadzovaním na stredovom bode. Na konci každej tretiny sú zapisovatelia zodpovední za spustenie sirény alebo iného vhodného zvukového znamenia, pokiaľ sa tak neudeje automaticky. Čas prestávky začína okamžite po skončení tretiny. Za včasné nastúpenie späť na hraciu plochu po prestávke sú zodpovedné družstvá. Ak podľa názoru rozhodcov je jedna strana hracej plochy v lepšom stave, družstva si vymenia strany v polovici tretej tretiny, avšak toto musí byť rozhodnuté najneskôr pred začatím tretej tretiny. Ak si družstvá vymenia strany, hra bude pokračovať vhadzovaním na stredovom bode. 
2. Hrací čas je čistý. 
Čistý hrací čas znamená, že čas je zastavovaný vždy, keď je hra prerušená signálom rozhodcu a znovu spustený, keď je lopta uvedená do hry. V prípade neobvyklého prerušenia je použitý trojitý signál. Rozhodca rozhodne, čo je považované za neobvyklé prerušenie, ale vždy sa za neobvyklé prerušenie považuje: zničenie lopty, porušenie mantinelov, zranenie, meranie výstroje, vstup neoprávnených osôb alebo prítomnosť cudzích predmetov na hracej ploche, úplný alebo čiastočný výpadok osvetlenia, alebo ak  omylom zaznie siréna. Ak sa v akomkoľvek mieste oddelia jednotlivé časti mantinelov, hra môže pokračovať do tej doby, kým sa lopta dostane do blízkosti tohoto miesta. V prípade zranenia je hra prerušená len vtedy, ak  rozhodca usúdi, že sa jedná o vážne zranenie, alebo ak zranený hráč priamo ovplyvňuje hru.

Riadiaci orgán súťaže môže určiť, v ktorých súťažiach sa nebude čistý čas používať. V tom prípade sa čas zastavuje len v súvislosti so vstrelením gólu, vylúčením, trestným strieľaním, pri time-oute, alebo na základe trojitého signálu rozhodcov pri neobvyklom prerušení. Behom posledných 3 minút zápasu sa bude vždy merať čistý čas. 
V priebehu  trestného strieľania je čas zastavený.

202 Time-out
1. V priebehu normálneho hracieho času má každé družstvo právo vyžiadať si jeden time-out, ktorý bude označený trojitým signálom a prebehne, akonáhle sa hra preruší.

Time-out môže byť vyžiadaný kedykoľvek, vrátane a v spojení so streleným gólom a trestným strieľaním, ale vždy len kapitánom družstva alebo členom realizačného týmu. Time-out vyžiadaný behom prerušenia je vykonaný okamžite, ale pokiaľ rozhodca  usúdi, že by toto negatívne ovplyvnilo situáciu súpera, bude začatý až pri najbližšom prerušení hry. Vyžiadaný time-out musí byť vždy začatý, jedine v prípade, že družstvo strelí gól, môže svoju žiadosť o time-out vziať späť. Time-out začína po signále rozhodcov, akonáhle sú hráči pri svojich striedačkách a rozhodcovia pri zapisovateľskom stolíku. Ďalší signál rozhodcov po 30-tich sekundách značí koniec time-outu. Po skončení time-outu hra pokračuje podľa príčiny prerušenia. Potrestaný hráč sa nesmie zúčastniť time-outu. 
203 Predĺženie
1. Pokiaľ  zápas, ktorý musí byť rozhodnutý, skončí nerozhodne, hrá sa predĺženie, kým jedno družstvo nestrelí gól.

Pred predĺžením majú družstvá právo na prestávku trvajúcu 2 minúty, strany si však nemenia. V priebehu predĺženia sa pre spustenie a zastavenie času používajú rovnaké pravidlá ako pri normálnom hracom čase. Predĺženie nie je rozdelené na časti (tretiny). Vylúčenia, ktoré neskončili v normálnom hracom čase, pokračujú aj v predĺžení. Výnimku pre limitované predĺženie o dĺžke 10 minút môže vydať riadiaci orgán. Pokiaľ je skóre aj po limitovanom predĺžení vyrovnané/nerozhodné/, rozhodne o výsledku zápasu trestné strieľanie. 
204 Trestné strieľanie po limitovanom predĺžení
1. Päť hráčov v poli z každého družstva sa každý postupne zúčastnia jedného trestného strieľania. Ak je i naďalej stav nerozhodný, tí istí hráči pokračujú po jednom trestnom strieľaní až kým nie je dosiahnuté konečné rozhodnutie.

Družstvá sa v trestných strieľaniach striedajú po jednom. Rozhodca určí, ktorá bránka bude použitá, medzi kapitánmi sa rozhodne hodom mincou a víťaz rozhodne, ktoré družstvo začne trestné strieľanie. Kapitáni alebo členovia realizačných tímov informujú písomne rozhodcov a zapisovateľov o číslach hráčov  a o poradí, v ktorom sa budú hráči pri trestnom strieľaní striedať. Rozhodca je zodpovedný za to, že sa trestné strieľanie uskutoční v presnom poradí, tak ako ho nahlásili členovia realizačných tímov. Akonáhle sa behom trestných strieľaní dosiahne konečné rozhodnutie, zápas je ukončený a víťazné družstvo vyhráva s konečným výsledkom plus jeden gól. Behom prvej série trestných strieľaní sa za rozhodný výsledok považuje, ak  vedie družstvo väčším počtom gólov než koľko ostáva súperom uskutočniť  trestných strieľaní. Počas prípadných extra sérií trestných strieľaní sa za rozhodujúci výsledok považuje, ak strelilo jedno družstvo o jeden gól viac než druhé a obe družstvá uskutočnili rovnaký počet trestných strieľaní. Trestné strieľania v extra sériách nemusia byť uskutočňované v rovnakom poradí, ako v základnej sérií, ale hráč nesmie vykonať tretie strieľanie, pokiaľ všetci ostatní hráči nominovaní za jeho družstvo nevykonali aspoň dve trestné strieľania, atď. Vylúčený hráč sa smie zúčastniť trestných strieľaní, pokiaľ nebol vylúčený do konca zápasu. Pokiaľ je jeden z hráčov nominovaných na trestné strieľania počas trestných strieľaní vylúčený do konca zápasu, kapitán družstva rozhodne o jeho nahradení iným hráčom v poli, ktorý nebol pôvodne nominovaný na trestné strieľania. Pokiaľ je počas trestných strieľaní vylúčený brankár do konca zápasu, musí byť nahradený náhradným brankárom. Ak chýba náhradný brankár, má družstvo maximálne 3 minúty na vybavenie hráča v poli, ktorý nebol nominovaný na trestné strieľania, na post brankára. Tieto 3 minúty nesmú byť použité na rozcvičenie. Nový brankár musí byť uvedený v zápise o stretnutí spoločne s časom výmeny. Družstvo, ktoré nemôže nominovať 5 hráčov na vykonanie trestných strieľaní, smie vykonať iba toľko strieľaní, koľko hráčov nominovalo. Toto platí i v priebehu prípadných extra sérií trestných strieľaní. 
3  ÚČASTNÍCI HRY

301 Hráči
1. Každé družstvo môže využiť maximálne 20 hráčov. Tí musia byť uvedení v zápise o stretnutí. 

Družstvo sa skladá z hráčov v poli a brankárov. Hráči nezapísaní v zápise o stretnutí sa nemôžu zúčastniť hry, alebo byť vo vlastnom priestore pre striedanie. 
2. Počas hry môže byť na ihrisku z každého družstva súčasne maximálne 6 hráčov, z toho iba jeden brankár.

Aby rozhodca mohol začať hru, každé družstvo musí mať aspoň 5 hráčov v poli a brankára v predpísanej výstroji, alebo bude konečný výsledok 5:0 pre družstvo, ktoré splnilo tieto podmienky. Počas zápasu musí byť každé družstvo schopné hrať na ihrisku aspoň so  4 hráčmi, alebo bude zápas ukončený a konečné skóre bude 5:0 pre družstvo, ktoré sa neprevinilo. Alebo pokiaľ by dosiahnuté skóre bolo výhodnejšie, bude konečným výsledkom skutočné skóre zápasu. 
302 Striedanie hráčov
1. Striedanie hráčov sa môže vykonávať kedykoľvek počas zápasu a bez obmedzenia počtu striedaní.

Striedania musia byť vykonané v priestore pre striedanie vlastného družstva. Hráč opúšťajúci ihrisko musí prekračovať mantinel, než môže striedajúci vstúpiť na hraciu plochu. Zranený hráč opúšťajúci ihrisko v inom mieste ako v priestore pre striedanie smie byť nahradený až po prerušení hry. 
303 Zvláštne pravidlá pre brankárov
1. Všetci brankári musia byť označení v zápise o stretnutí.

Brankári sú označení v zápise písmenom "G". Hráč označený ako brankár sa nesmie v rovnakom zápase zúčastniť hry ako hráč v poli s hokejkou. Ak z dôvodu zranenia alebo vylúčenia musí byť brankár nahradený hráčom z poľa, má družstvo maximálne 3 minúty na jeho výmenu a vybavenie. Tieto 3 minúty nesmú byť použité na rozcvičenie. Nový brankár musí byť uvedený v zápise o stretnutí spoločne s časom výmeny. 
2. Pokiaľ brankár počas hry opustí veľké bránkovisko, je považovaný za hráča v poli, dočasne bez hokejky, pokiaľ sa nevráti späť.

Toto pravidlo neplatí v spojení s vyhadzovaním. Za opustenie veľkého bránkoviska sa považuje situácia, keď sa žiadna časť jeho tela nedotýka povrchu veľkého bránkoviska. Brankár však smie vo vlastnom veľkom bránkovisku vyskočiť. Čiary sa považujú za súčasť veľkého bránkoviska. 
304 Zvláštne pravidlá pre kapitánov družstiev
1. Každé družstvo musí mať kapitána, ktorý je označený v zápise o zápase.

Kapitán je v zápise označený písmenom "C". Výmena kapitána družstva je povolená iba v prípade zranenia, ochorenia, alebo vylúčenia do konca zápasu a musí byť zaznamenaná spolu s časom zmeny v zápise o zápase. Nahradený kapitán už nesmie v rovnakom zápase vykonávať túto funkciu. 
2. Len kapitán družstva má právo rozprávať s rozhodcami a zároveň má povinnosť s nimi spolupracovať.

Pokiaľ kapitán hovorí s rozhodcami, musí sa tak však diať vhodným spôsobom. Vylúčený kapitán stráca právo hovoriť s rozhodcami pokiaľ nimi nie je  oslovený  a jeho družstvo nemá počas tejto doby žiadnu inú možnosť komunikovať s rozhodcami, s výnimkou toho, kedy členovia realizačného družstva požiadajú o time out. 
305 Realizačný tím
1. Každé družstvo smie do zápisu o stretnutí uviesť maximálne 5 členov realizačného tímu.

Žiadne ďalšie osoby okrem uvedených v zápise o stretnutí nemajú prístup do priestoru pre striedanie. S  výnimkou time-outu nikto z realizačného tímu nesmie vstúpiť na hraciu plochu bez súhlasu rozhodcov. Všetky pokyny sú udeľované z vlastného priestoru pre striedanie. Pred zápasom člen realizačného družstva podpíše zápis o stretnutí a potom už nie sú možné žiadne doplnky. Pokiaľ je vedúci družstva nahlásený zároveň ako hráč, je vždy v nejasných situáciách v prípade priestupkov v priestore pre striedanie považovaný za hráča. 
306 Rozhodcovia
1. Zápas je kontrolovaný a riadený dvoma rozhodcami s rovnocennou autoritou.

 Rozhodcovia majú právo ukončiť zápas, pokiaľ existuje zrejmé riziko, že zápas  nemôže pokračovať podľa pravidiel. 
307 Zapisovateľský stolík
1. Všetci zapisovatelia musia byť na svojich miestach.

Zapisovatelia musia byť nestranní a zodpovední za zápis o stretnutí, meranie hracieho času, meranie trestov, ostatné časomeračské úkony a prípadné hlásateľské úkony. 
4  VÝSTROJ

401 Výstroj hráčov
1. Všetci hráči v poli musia mať na sebe dresy skladajúce sa z trička, trenírok a štucní.

Všetci hráči v poli musia mať úplne rovnaké dresy. Dresy družstva môžu mať akékoľvek farebné kombinácie, ale trička nesmú byť šedé. Pokiaľ rozhodca usúdi, že družstvá nemôžu byť na základe dresov od seba vzájomne rozoznané, hosťujúce družstvo sa musí prezliecť. Štulpne majú byť vytiahnuté ku kolenám, sú súčasťou dresu, a pokiaľ rozhodne riadiaci orgán, musia ich mať družstvá vzájomne odlíšitelné. 
2. Všetci brankári musia mať na sebe tričko a dlhé nohavice. 
3. Všetky dresy musia byť očíslované.

Dresy sú očíslované rôznymi celými číslami, jasne viditeľnými arabskými číslicami na chrbte a hrudi. Čísla na chrbte sú aspoň 200 mm a čísla na hrudi aspoň 70 mm vysoké. Tričká môžu mať akákoľvek čísla od 1 až do 99 vrátane, ale číslo 1 nesmie mať hráč v poli. 
4. Všetci hráči musia mať obuv.

Obuv je športového typu, nie pre vonkajšie použitie. Nie je dovolené používanie ponožiek cez topánky. Pokiaľ hráč počas hry stratí jednu alebo obe topánky, môže pokračovať v hre do nasledujúceho prerušenia. 
402 Výstroj rozhodcov
1. Rozhodcovia musia mať oblečené dresy, čierne trenky a čierne podkolienky.

Výnimku pre iné farebné kombinácie môže udeliť riadiaci orgán. 
403 Zvláštny výstroj brankára
1. Brankár nesmie používať hokejku. 
2. Brankár musí mať obličajovú masku schválenú IFF a príslušne označenú. 

Toto platí iba na ihrisku počas hry. Všetky úpravy obličajovej masky, mimo nafarbenia, sú zakázané. 
3. Brankár smie používať akékoľvek ochranné pomôcky, ale žiadne určené k chytaniu striel.

Brankár smie používať helmu a tenké rukavice. Všetky látky lepivé alebo ovplyvňujúce trenie sú zakázané. V bránke či na nej nesmú byť ponechané žiadne predmety. 
404 Zvláštny výstroj kapitána družstva
1. Kapitán družstva musí mať na paži kapitánsku pásku.

Páska je nosená na ľavom rukáve a musí byť jasne viditeľná. Nie je dovolené používať lepiacu pásku ako kapitánsku. 
405 Osobné vybavenie hráčov
1. Hráč na sebe nesmie mať osobné vybavenie, ktoré by mohlo spôsobiť zranenie.

Osobné vybavenie zahŕňa ochranné a zdravotné pomôcky, hodinky, náušnice a pod. Rozhodca určí, čo sa môže považovať za nebezpečné. Všetko ochranné vybavenie má byť pokiaľ možno pod dresom. Okrem elastickej čelenky bez uzlov nie je dovolené žiadne vybavenie hlavy. Všetky druhy dlhých nohavíc sú hráčom v poli zakázané. 
406 Loptička

1.      Loptička musí byť schválená IFF a príslušne označená. 
 

407 Hokejka
1. Hokejka musí byť schválená IFF a príslušne označená. 
Všetky úpravy hokejky, okrem skrátenia, sú zakázané. Hokejka môže byť omotaná nad značkou držania, ale nesmú byť prekryté žiadne schvaľovacie či iné oficiálne značky. 
2. Čepeľ nesmie byť ostrá, zahnutie čepele nesmie presiahnuť 30 mm.

Všetky úpravy čepele, okrem ohnutia sú zakázané. Zahnutie čepele sa meria od spodného okraja najvyššieho bodu čepele, kedy hokejka leží na rovnom povrchu. Výmena čepele je povolená, ale nová čepeľ nesmie byť zoslabená. Polepenie spojnice medzi čepeľou a hokejkou je dovolené, ale maximálne 10 mm viditeľnej časti čepele smie byť takto prekryté. 
408 Vybavenie rozhodcu
1. Rozhodcovia sú vybavení stredne veľkými plastickými píšťalkami, meracím vybavením a červenými kartami.

Výnimky pre použitie iných typov píšťaliek môže povoliť SZFB. 
409 Vybavenie zapisovateľského stolíka
1. Zapisovatelia musia mať všetko vybavenie potrebné ku svojej činnosti. 
410 Kontrola výstroja
1. Rozhodca rozhoduje o kontrole a premeraní každej výstroje.

Kontrola prebieha pred a počas zápasu. Nesprávne vybavenie, vrátane chybnej hokejky, objavené pred zápasom, musí byť odstránené hráčom, ktorý sa potom môže zúčastniť hry. Okrem prípadov osobného vybavenia alebo drobných závad na hokejke, ako sú malé otvory či pomaľovanie, ktoré odstráni hráč a potom môže pokračovať v zápase, všetko nesprávne vybavenie objavené počas hry, vedie vždy k príslušným trestom. Priestupky týkajúce sa dresov hráčov a kapitánskej pásky nevedú k viac ako jednému trestu pre toto družstvo za zápas. Akékoľvek nesprávne vybavenie musí byť zaznamenané do zápisu o stretnutí. Počas premeriavania výstroja smú byť pri zapisovateľskom stolíku iba obaja kapitáni a hráč, ktorého vybavenie sa meria. Po premeraní pokračuje hra podľa príčiny prerušenia. 
2. O premeranie čepele alebo hokejky môže požiadať kapitán družstva.

Kapitán má tiež právo upozorniť rozhodcu i na iné chyby v súperovom vybavení, ale v tomto prípade rozhodca posúdi, či sa uskutoční kontrola, alebo nie. O meranie je možné požiadať kedykoľvek, ale vykonané bude až v prerušení. Ak je vyžiadané premeranie v prerušení, je začaté okamžite, vrátane  v súvislosti s dosiahnutým gólom a trestným strieľaním pokiaľ to podľa názoru rozhodcov negatívne neovplyvní situáciu súpera. Pokiaľ  by tomu tak bolo, premeranie sa uskutoční v nasledujúcom prerušení. Rozhodcovia sú povinní na žiadosť kapitána skontrolovať čepeľ  alebo násadu, avšak je povolené iba jedno premeranie na jedno družstvo v priebehu jedného prerušenia. Po premeraní hra pokračuje podľa príčiny prerušenia. 
5  ŠTANDARDNÉ SITUÁCIE

501 Všeobecné  pravidlá pre štandartné situácie
1. Ak je  hra prerušená, pokračuje vždy štandartnou situáciou podľa príčiny prerušenia.

Za štandartnú situáciu sa považuje,  vhadzovanie, rozohranie, voľný úder a trestné strieľanie. 
2. Rozhodcovia vždy písknu raz, ukážu predpísané signály a označia miesto štandardnej situácie. Po signále rozhodcu môže byť loptička uvedená do hry, pokiaľ je v kľude a na správnom mieste.

Rozhodcovia najskôr ukážu predpísaný signál  pre následok danej situácie a potom signál pre priestupok. Signál pre priestupok rozhodcovia ukážu len pokiaľ to považujú za nutné, ale vždy v súvislosti s vylúčením a trestným strieľaním. Ak podľa názoru rozhodcov, nebude hra ovplyvnená, nemusí byť loptička v pokoji a presne na správnom  mieste pre rozohranie, alebo voľný úder. 
3. Štandardná situácia nesmie byť bezdôvodne zdržovaná.

Rozhodcovia rozhodnú, čo je možné považovať za bezdôvodné zdržovanie hry. Pokiaľ je štandardná situácia zdržovaná, rozhodcovia hráča pokiaľ možno najprv upozornia, než urobia akékoľvek opatrenia. 
502 Vhadzovanie (802)
1. Na začiatku každej tretiny alebo pre potvrdenie regulárne streleného gólu sa vhadzovanie uskutočňuje na stredovom bode.

Gól dosiahnutý počas predĺženia, alebo z trestného strieľania po skončení tretiny, alebo zápasu sa nepotvrdzuje vhadzovaním. Ak sa vhadzuje na stredovom bode, obe družstvá sú na vlastných poloviciach ihriska. 
2. Pokiaľ je hra prerušená a žiadnemu z družstiev nie je možné udeliť rozohranie, volný úder alebo trestné strieľanie, hra pokračuje vhadzovaním. 
3. Vhadzovanie sa uskutočňuje na najbližšom bode pre vhadzovanie podľa pozície loptičky pri prerušení. 
4. Všetci hráči, mimo tých, ktorí uskutočňujú vhadzovanie, musia okamžite bez výzvy rozhodcov zaujať postavenie aspoň 3 m od loptičky vrátane hokejky.

Pred vhadzovaním je povinnosťou rozhodcu skontrolovať, či sú obe družstvá pripravené a všetci hráči zaujali správne miesta. 
5. Vhadzovania sa účastní jeden hráč v poli z každého družstva. Hráči sú čelom ku krátkej strane súperovej polovice ihriska a nesmú mať pred vhadzovaním žiadny fyzický kontakt. Chodidlá musia byť kolmo na stredovú čiaru. Hokejky sú držané bežným spôsobom držania a oboma rukami hráča nad značkou držania. Čepele hokejok sú kolmo k stredovej čiare po oboch stranách loptičky, bez toho aby sa dotýkali.

Bežné držanie znamená spôsob akým hráč drží hokejku počas hry. Prvý pokladá hokejku hráč brániaceho družstva. Ak sa vhadzuje na stredovom bode, hráč hosťujúceho družstva pokladá hokejku prvý. Loptička musí byť uprostred čepelí. Pokiaľ  hráč uskutočňujúci vhadzovanie neuposlúchne inštrukcie rozhodcov, nahradí ho pri vhadzovaní iný hráč na ihrisku. V prípade dohadov pri striedaní pred vhadzovaním, je povinné hosťujúce družstvo vystriedať prvé. 
6. Je možné skórovať priamo z vhadzovania. 
503 Situácie vedúce k vhadzovaniu
1. Ak je loptička neúmyselne zničená. 
2. Ak je loptička poškodená.

Rozhodca musí dať hráčom primeranú možnosť hrať i s touto loptičkou, než hru preruší. 
3. Pokiaľ sa mantinel v ktoromkoľvek mieste rozdelí a loptička sa dostane do blízkosti tohoto miesta. 
4. Pokiaľ je bránka neúmyselne posunutá z miesta a nemôže byť upravená späť v primeranom čase.

Brankár je zodpovedný za vrátenie posunutej bránky na pôvodné miesto akonáhle je to pokladané za možné. 
5. Pokiaľ príde k vážnemu zraneniu alebo zranený hráč priamo ovplyvňuje hru.

Rozhodca posudzuje, čo je možné považovať za vážne zranenie, ale aj  ak je naň podozrenie, hra musí byť okamžite prerušená. 
6. Ak sa stane počas hry neobvyklá situácia.

Rozhodcovia posúdia, čo je možné považovať za neobvyklé prerušenie. Neobvyklé prerušenie je vždy: prítomnosť neoprávnenej osoby alebo predmetu na hracej ploche, úplný alebo čiastočný výpadok elektrickej energie,  ak zaznie omylom siréna, alebo ak je hra značne ovplyvnená tým, že loptička zasiahla rozhodcu. 
7. Ak nie je gól uznaný hoci nebol spáchaný priestupok vedúci k voľnému úderu.

To platí i v situácií ak sa dostane loptička do bránky, bez toho, aby prešla spredu bránkovú čiaru. 
8. Ak nie je premenené trestné strieľanie.

Toto platí i pre nesprávne uskutočnené trestné strieľanie. 
9. Ak je vykonané odložené vylúčenie, pretože previnené družstvo získalo a má loptičku pod kontrolou.

To platí i pre situáciu, kedy neprevinené družstvo podľa názoru rozhodcov zdržuje hru. 
10. Ak je uložený trest za priestupok, ktorý bol spáchaný alebo objavený počas hry, ale nie v súvislosti s hrou.

Toto tiež zahŕňa situáciu, kedy vylúčený hráč vstúpi na ihrisko pred uplynutím alebo zrušením trestu. Pojem "v súvislosti s hrou" znamená ovládanie loptičky alebo snahu získať loptičku. 
11. Pokiaľ rozhodcovia nemôžu rozhodnúť, ktoré družstvo bude uskutočňovať rozohranie, alebo voľný úder.

To platí i v situácií, kedy sa hráči oboch družstiev súčasne previnia proti pravidlám. 
12. Pokiaľ sa rozhodcovia nezhodnú. 
504 Rozohranie (803)
1. Ak opustí loptička ihrisko, rozohranie uskutoční družstvo, ktoré sa neprevinilo.

Za previnené sa považuje družstvo, ktorého hráč, alebo vybavenie naposledy tečovalo loptičku pred jej opustením ihriska. To platí aj pre situáciu, kedy hráč, v snahe získať loptičku z bránkovej konštrukcie, zasiahne sieťku, bez toho, aby sa dotkol loptičky. 
2. Rozohranie sa uskutočňuje v mieste, kde loptička opustila hraciu plochu, 1,5 metra od mantinelu, avšak nikdy za pomyselnou predĺženou bránkovou čiarou.

Pokiaľ podľa názoru rozhodcov nebude hra ovplyvnená, nemusí byť loptička priamo v pokoji a na presnom mieste. Je povolené rozohrať bližšie než 1,5 m od mantinelu, pokiaľ je to pre rozohrávajúce družstvo výhodné. Ak opustí loptička ihrisko za bránkovou čiarou, rozohráva sa z najbližšieho bodu pre vhadzovanie. Ak sa dotkne sa loptička stropu, prípadne predmetu nad hracou plochou, uskutočňuje sa rozohrávanie 1,5 m od mantinelu v rovnakej vzdialenosti od stredovej čiary. 
3. Hráči brániaceho družstva okamžite a bez výzvy rozhodcov zaujmú postavenie aspoň 3 m od loptičky, vrátane hokejky.

Rozohrávajúci nemusí čakať až súper zaujme svoje postavenie, ale ak je loptička v hre, zatiaľ čo sa súper snaží zaujať svoje pozície, nie sú  učinené žiadne opatrenia. 
4. Loptička musí byť rozohraná hokejkou a musí byť zasiahnutá, nie ťahaná alebo zdvíhaná. 
5. Hráč uskutočňujúci rozohranie sa loptičky nesmie dotknúť dva krát po sebe, pokiaľ sa loptičky nedotkne iný hráč alebo výstroj iného hráča. 
6. Z rozohrania je možné priamo streliť gól.

To platí i v prípade vlastného gólu. 
505 Situácie vedúce k rozohraniu
Ak opustí loptička ihrisko alebo ak sa dotkne stropu či iného predmetu nad ihriskom. 
506 Voľný úder (804)
1. Pokiaľ dôjde k priestupku vedúcemu k voľnému úderu, bude družstvo, ktoré sa neprevinilo, uskutočňovať voľný úder.

U priestupkov vedúcich k voľnému úderu sa pokiaľ možno využíva pravidlo výhody, tzn., ak má družstvo, ktoré sa neprevinilo priestupkom, stále loptičku pod kontrolou, musí mať možnosť pokračovať v hre, pokiaľ je to pre toto družstvo výhodnejšie než voľný úder. Pokiaľ je ponechaná výhoda a hra je následne prerušená, pretože družstvo, ktoré sa neprevinilo, prestane ovládať loptičku, je výsledný voľný úder uskutočnený na mieste pôvodného previnenia. 
2. Voľný úder sa uskutočňuje v mieste priestupku, ale nikdy za pomyselnou predĺženou bránkovou čiarou alebo vo vzdialenosti menšej než 3,5 m od malého bránkoviska.

Pokiaľ podľa názoru rozhodcov nie je hra ovplyvnená, nemusí byť loptička priamo v kľude a na presnom mieste. Voľný úder, ktorý by bol bližšie k mantinelu než 1,5 m sa smie premiestniť do tejto vzdialenosti. Voľný úder za pomyselnou predĺženou bránkovou čiarou sa uskutočňuje na najbližšom mieste pre vhadzovanie. Voľný úder bližší než 3,5 m k malému bránkovisku musí byť posunutý do tejto vzdialenosti pozdĺž pomyselnej čiary vedenej od stredu bránkovej čiary cez miesto priestupku. Ak  je voľný úder posunutý do vzdialenosti 3,5 m od malého bránkoviska, brániace sa družstvo musí mať vždy právo okamžite postaviť múr mimo malého bránkoviska. Ak to znemožňuje či zabraňuje tomu útočiace družstvo, bude udelený voľný úder za bránenie v hre pre brániace sa družstvo. Útočiace družstvo nemusí čakať na sformovanie obranného múru. Útočiace družstvo má tiež právo umiestniť svojich hráčov pred obranný múr. 
3. Hráči brániaceho družstva okamžite a bez výzvy rozhodcu zaujmú postavenie aspoň 3 m od loptičky, vrátane hokejky.

Rozohrávajúci nemusí čakať, kým súperi zaujmú svoje postavenie, ale ak je loptička v hre, zatiaľ čo sa súperi snažia zaujať svoje pozície, nie sú učinené žiadne opatrenia. 
4. Loptička musí byť rozohraná hokejkou a musí byť zasiahnutá, nie ťahaná či zdvíhaná. 
5. Hráč uskutočňujúci voľný úder sa nesmie dotknúť loptičky druhý raz, pokiaľ sa loptičky nedotkne iný hráč alebo výstroj iného hráča. 
6. Z voľného úderu je možné priamo streliť gól. 
507 Priestupky trestané voľným úderom
1. Pokiaľ hráč zasiahne, blokuje, zdvihne alebo kopne do súperovej hokejky. (901,902,903, 912)

Pokiaľ podľa názoru rozhodcov hráč zasiahol loptičku skôr než súperovu hokejku, nie sú učinené žiadne opatrenia. 
2. Ak zdvihne hráč v poli čepeľ hokejky nad úroveň pásu v náprahu vzad pred zasiahnutím loptičky, alebo pri došvihu vpred po údere loptičky. (904)

To platí aj pre falošné údery, kedy hráč bez loptičky iba naznačí strelu. Vysoký došvih je dovolený, ak nie je iný hráč v tesnej blízkosti a ak nehrozí nebezpečie zranenia. Úrovňou pásu sa myslí úroveň pásu hráča pri vzpriamenom postoji. 
3. Ak hrá hráč, alebo sa snaží hrať akoukoľvek časťou hokejky alebo nohou nad úrovňou kolien. (904, 913)

Zastavenie loptičky stehnom nie je považované za hru nad úrovňou kolien, pokiaľ to nie je považované za nebezpečné. Za úroveň kolien sa pokladá úroveň kolien pri vzpriamenom postoji. 
4. Ak vloží hráč svoju hokejku, chodidlo či nohu medzi súperove nohy či chodidla. (905) 
5. Pokiaľ hráč v poli ovládajúci loptičku alebo v snahe ju získať strká alebo tlačí súpera inak než ramenom na rameno. (907) 
6. Ak hráč pri vedení loptičky, či v snahe získať loptičku alebo lepšie postavenie, nabehne alebo vrazí chrbtom do súpera, alebo zabráni súperovi v pohybe zamýšľaným smerom. (908), (911) 

To zahŕňa i situáciu, kedy útočiace družstvo zabraňuje alebo znemožňuje postavenie múru pri voľnom údere 3,5m od malého bránkoviska. 
7. Ak kopne hráč v poli loptičku 2x za sebou, bez toho aby sa medzitým loptička dotkla jeho hokejky, iného hráča či vybavenia iného hráča. (912)

To je považované za priestupok, iba pokiaľ hráč podľa názoru rozhodcu kopol loptičku 2x úmyselne. 
8. Ak príjme hráč prihrávku nohou od spoluhráča v poli. (912)

To je považované za priestupok, iba pokiaľ je prihrávka podľa názoru rozhodcov úmyselná. 
Prijatie  prihrávky nohou hráčom rovnakého družstva je možné tiež v prípade, kedy súper nezoberie loptičku, i napriek tomu že tak mohol spraviť. Prihrávka nohou brankárovi sa nepovažuje za gólovú situáciu a nemôže po nej nasledovať trestné strieľanie. 
9. Ak je hráč z poľa v malom bránkovisku. (914)

Hráčovi v poli je dovolené  prebehnúť malé bránkovisko, pokiaľ podľa názoru rozhodcov nie je ovplyvnená hra a brankárovi nie je bránené v hre. Ak je brániaci hráč pri voľnom údere súpera v malom bránkovisku, bráne alebo ak je im brána posunutá, v mieste kde má brána stáť, bude vždy nariadené trestné strieľanie. Hráč v poli sa nachádza v malom bránkovisku, pokiaľ sa dotýka akoukoľvek časťou svojho tela plochy vnútri malého bránkoviska. Pokiaľ má hráč v poli v území malého bránkoviska iba hokejku, nie je to považované za prítomnosť v malom bránkovisku. Čiary sú súčasťou malého bránkoviska. 
10. Pokiaľ hráč úmyselne posunie súperovu bránku. (914) 
11. Pokiaľ hráč v poli pasívne bráni brankárovi pri vyhadzovaní. (915)

Za priestupok sa považuje, iba pokiaľ je hráč vo veľkom bránkovisku, alebo bližšie ako 3 m od brankára, merané od miesta, kde brankár získa kontrolu nad loptičkou. Pasívne znamená neúmyselne, alebo ak sa nestačí hráč uhnúť. 
12. Ak vyskočí hráč v poli a zastaví tak loptičku. (916)

Za výskok sa považuje, pokiaľ hráč oboma chodidlami opustí povrch hracej plochy. Beh nie je považovaný za výskok. Hráč smie preskočiť loptičku, pokiaľ sa jej nedotkne. 
13. Ak hrá hráč v poli loptičku z miesta mimo hracej plochy.(bez signálu)

Mimo hraciu plochu znamená, že hráč stojí jednou alebo oboma nohami mimo hraciu plochu. Ak počas striedania hráč stojí mimo hraciu plochu a hrá, je toto považované za príliš veľa hráčov na ihrisku. Za sabotáž hry je považované, pokiaľ hráč, bez toho aby striedal, hrá loptičku zo striedačky. Je dovolené vybehnúť mimo  ihrisko, ale loptičku odtiaľ  nie je možné hrať. 
14. Pokiaľ brankár pri vyhadzovaní celkom opustí veľké bránkovisko. (917)

V tomto prípade nie je brankár považovaný za hráča v poli. Za opustenie veľkého bránkoviska sa považuje, pokiaľ sa žiadna časť brankárovho tela nedotýka povrchu veľkého bránkoviska. Vyhadzovanie je uskutočňované vypustením loptičky, a pokiaľ brankár po výhode opustí veľké bránkovisko, nie sú učinené žiadne opatrenia. Pravidlo sa vzťahuje i na situáciu, kedy brankár zachytí loptičku vo vnútri veľkého bránkoviska a potom celé jeho telo vykĺzne z priestoru veľkého bránkoviska. Čiary patria k veľkému bránkovisku. 
15. Ak vyhodí alebo ak kopne brankár loptičku za stredovú čiaru. (917)

Toto sa pokladá za priestupok iba pokiaľ sa loptička nedotkla hracej plochy, mantinelu, iného hráča alebo vybavenia iného hráča, než sa dostala za stredovú čiaru. Loptička musí prekročiť stredovú čiaru celým objemom. 
16. Ak je vhadzovanie, rozohranie či voľný úder nesprávne uskutočnený alebo zámerne zdržovaný. (918)

To platí vtedy, ak družstvo, ktoré sa neprevinilo, odnesie loptičku behom prerušenia hry, alebo ak je rozohranie alebo voľný úder bezdôvodne zdržovaný, alebo ak je loptička ťahaná alebo zdvíhaná. Pokiaľ je rozohranie alebo voľný úder uskutočnený zo zlého miesta alebo nie je loptička celkom  v kľude, bude uskutočnené znova. Pokiaľ tým podľa rozhodcov nie je ovplyvnená hra, loptička nemusí byť úplne v pokoji, alebo na presnom mieste. 
17. Ak má brankár loptičku pod kontrolou dlhšie ako 3 sekundy. (924)

Ak položí brankár loptičku na plochu a znova ju zdvihne, je toto považované za kontrolu loptičky po celú dobu. 
18. Pokiaľ brankár príjme prihrávku od spoluhráča. (924)

 Toto sa považuje za priestupok iba pokiaľ bola prihrávka rozhodcami považovaná za úmyselnú. Prijatie prihrávky znamená, že sa brankár dotkne loptičky rukou, alebo pažou, alebo pokiaľ loptičku len tečuje, či zastaví niektorou inou časťou tela. Brankár smie prijať prihrávku od spoluhráča, ak je v okamihu prijatia prihrávky úplne mimo veľkého bránkoviska a je teda považovaný za hráča v poli. Pokiaľ brankár úplne opustí veľké bránkovisko, zastaví loptičku, vráti sa späť do veľkého bránkoviska a zdvihne stojacu loptičku, nie je to považované za prihrávku brankárovi. Prihrávka brankárovi sa nepovažuje za gólovú  situáciu a nemôže po nej nasledovať trestné strieľanie. 
19.
Ak je udelený trest za priestupok vykonaný v súvislosti s hrou. (príslušný signál)

Pojem v súvislosti s hrou znamená ovládanie loptičky alebo snaha získať loptičku.
20. Keď hráč zdržuje hru. (924) 

Patrí sem situácia, kedy sa hráč s úmyslom získať čas, postaví proti mantinelu alebo bránke tak, že súper nie je schopný získať loptičku dovoleným spôsobom. Hráč má byť pokiaľ možno najskôr upozornený, než rozhodca pristúpi k potrestaniu. 

508 Trestné strieľanie (806)
1. Trestné strieľanie bude nariadené proti družstvu, ktoré sa previnilo priestupkom vedúcim k trestnému strieľaniu.

Ak je nariadené trestné strieľanie počas odloženého vylúčenia, alebo z dôvodu priestupku trestaného vylúčením, použijú sa tiež pravidlá, týkajúce sa vylúčenia v spojení s trestným strieľaním. 
2. Trestné strieľanie sa vykonáva zo stredového bodu. 
3. Všetci hráči, mimo brániaceho brankára a hráča vykonávajúceho trestné strieľanie, musia byť na svojich hráčskych laviciach po celú dobu vykonávania trestného strieľania. Pri začiatku trestného strieľania je brankár na bránkovej čiare.

Brankár nesmie byť nahradený hráčom z poľa. Ak sa previní brankár počas vykonávania trestného strieľania, bude nariadené nové trestné strieľanie a uložený príslušný trest. Pokiaľ sa počas trestného strieľania previní iný hráč potrestaného družstva, bude nariadené nové trestné strieľanie a priestupok bude pokladaný za sabotáž hry. 
4. Hráč vykonávajúci trestné strieľanie musí mať počas celého trestného strieľania loptičku  neustále v pohybe vpred. Počet úderov nie je obmedzený. Akonáhle brankár tečuje loptičku, hráč vykonávajúci trestné strieľanie sa nesmie znovu dotknúť loptičky počas tohoto trestného strieľania.

Hrací čas je zastavený počas celého trestného strieľania. Pohyb vpred znamená pohyb od stredovej čiary. Ak zasiahne loptička konštrukciu bránky, potom zasiahne brankára a prekročí spredu bránkovú čiaru, gól bude uznaný. Pokiaľ na samom začiatku trestného strieľania dôjde k tomu, že je loptička potiahnutá späť, strieľanie sa preruší, a začne sa úplne nové. 
5. Pokiaľ je nariadené trestné strieľanie spolu s dvojminútovým vylúčením, uvádza sa tento trest do zápisu o zápase iba v prípade, kedy z trestného strieľania nie je dosiahnutý gól. 

Potrestaný hráč musí byť počas trestného strieľania na trestnej lavici. 
509 Odložené trestné strieľanie (8O7)
1. Odložené trestné strieľanie je uložené, pokiaľ má družstvo, ktoré sa neprevinilo, po priestupku vedúcemu k trestnému strieľaniu stále pod kontrolou loptičku a prebieha gólová situácia.

Ak je odložené trestné strieľanie uložené počas odloženého vylúčenia alebo zapríčinené priestupkom vedúcemu k vylúčeniu, používajú sa pravidla pre vylúčenia v spojení s trestným strieľaním. Príčinou odloženého trestného strieľania môže byť priestupok trestaný vylúčením, dokonca i pokiaľ práve prebieha odložené vylúčenie. 
2. Odložené trestné strieľanie umožňuje družstvu, ktoré sa neprevinilo, pokračovať v útoku, pokiaľ neskončí bezprostredné gólová situácia.

Odložené trestné strieľanie musí byť vykonané na konci tretiny alebo zápasu. Pokiaľ neprevinené družstvo správne skóruje počas odloženého trestného strieľania, gól bude uznaný a trestné strieľanie zrušené. 
510 Priestupky trestané trestným strieľaním
1. Ak je gólová situácia prerušená, alebo ak je zabránené jej vzniku, pretože brániace sa družstvo spáchalo priestupok vedúci k voľnému úderu alebo k vylúčeniu. (predpísaný signál priestupku)

Rozhodca posúdi, čo je možné považovať  za gólovú situáciu. Priestupky vo veľkom bránkovisku nevedú automaticky k trestnému strieľaniu. Trestné strieľanie sa však nariaďuje vždy, ak posunie brániace družstvo úmyselne bránku počas gólovej situácie, alebo ak hrá úmyselne s príliš veľa hráčmi na ihrisku. Trestné strieľanie je tiež vždy nariadené, pokiaľ sa hráč brániaceho družstva pri voľnom údere súpera, z ktorého je vystrelené priamo na bránku,  nachádza v malom bránkovisku, v bránke alebo v mieste, kde má bránka stáť, ak bola predtým posunutá. 
6  TRESTY

601 Všeobecné pravidlá pre tresty
1. Ak sa stal priestupok vedúci k trestu, bude vinník potrestaný. 
Ak nemôžu rozhodcovia určiť vinníka, alebo sa priestupku dopustil člen realizačného družstva, kapitán potrestaného družstva musí určiť hráča, ktorý v tom okamžiku už nebol trestaný, aby odslúžil trest. Pokiaľ toto kapitán odmietne, alebo je v tom okamihu trestaný, hráča vyberú rozhodcovia. Všetky uložené tresty musia byť zapísané do zápisu o stretnutí s časom, číslom hráča, druhom a príčinou vylúčenia. Ak je uložený trest v súvislosti s hrou, družstvo, ktoré sa neprevinilo, bude vykonávať voľný úder. Ak nie je spáchaný priestupok vedúci k vylúčeniu v súvislosti s hrou, bude nariadené vhadzovanie. Ak je vylúčenie spôsobené priestupkom spáchaným počas prerušenia, bude hra pokračovať podľa príčiny prerušenia. Vylúčený kapitán stráca možnosť hovoriť s rozhodcami, ak nie je vyzvaný. 
2. Potrestaný hráč musí byť po celú dobu vylúčenia na trestnej lavici.

Všetky tresty končia so záverom zápasu. Vylúčenia, ktoré nevypršali s koncom normálnej hracej doby, pokračujú v predĺžení. Vylúčený hráč je na trestnej lavici umiestnenej na rovnakej polovine ihriska ako hráčska lavice jeho družstva, s výnimkou, kedy sú zapisovateľský stolík a trestné lavice na rovnakej strane ihriska ako striedačky. Potrestaný hráč sa nesmie zúčastniť time-outu. Hráč, ktorému uplynul trest, môže okamžite opustiť trestnú lavicu, ale nie v prípade, kedy to počet vylúčených jeho družstva neumožňuje, alebo po uplynutí osobného trestu. Brankár, ktorého trest uplynie, nesmie opustiť trestnú lavicu skôr než v nasledujúcom prerušení.
Potrestaný hráč, ktorý je zranený môže byť na trestnej lavici nahradený iným hráčom v poli, ktorý nie je v danej chvíli trestaný. V zápise o stretnutí budú uvedení obaja hráči, číslo hráča, ktorý v skutočnosti odslúži trest bude uvedené v zátvorkách. Pokiaľ zranený hráč vstúpi do hry pred uplynutím trestu, bude hráčovi udelený trest vylúčenia do konca zápasu 1. 
Pokiaľ je za príliš skoré vpustenie hráča na ihrisko zodpovedný stolík časomeračov a omyl je zistený počas doby vylúčenia, hráč sa vráti na trestnú lavicu. Žiadne ďalšie tresty nebudú udelené a hráč sa vráti do hry keď skončí doba jeho vylúčenia. 
3. Ak je brankárovi udelený jeden, alebo viac dvojminútových trestov kapitán vyberie hráča, ktorý nie je v tom okamihu trestaný, aby odslúžil trest. 
Brankár potrestaný 5 minútovým trestom, alebo osobným trestom musí odslúžiť trest sám.
Ak je brankárovi udelený jeden, alebo viac dvojminútových trestov, vo chvíli, keď už odsluhuje tresty, alebo v spojitosti s 5 minútovým, či osobným trestom, musí odslúžiť tresty sám.
Ak brankár odsluhuje tresty a družstvo nemá náhradného brankára, má maximálne tri minúty na vybavenie hráča v poli na post brankára. Tieto tri minúty nesmú byť použité na rozcvičenie. Nový brankár musí byť uvedený v zápise o stretnutí spolu s časom výmeny. Brankár, ktorého trest uplynie, nesmie opustiť trestnú lavicu skôr, než v nasledujúcom prerušení. Kapitán preto vyberie hráča v poli, ktorý nie je v tom okamihu trestaný, aby bol na trestnej lavici s potrestaným brankárom a vstúpil do hry akonáhle skončí brankárov trest. rozhodcovia musia spolu so zapisovateľským stolíkom umožniť brankárovi, ktorého trest uplynul behom hry, opustiť trestnú lavicu v nasledujúcom prerušení.
4. Čas vylúčenia beží súbežne s hracím časom. 
602 Vylúčenie na trestnú lavici
1. Tieto tresty postihujú družstvo, a na základe toho vylúčený hráč nesmie byť nahradený na hracej ploche počas trestu. 
2. Zároveň je možné jednému hráčovi merať iba jeden trest a družstvu tresty dva.

Všetky tresty sú merané v poradí, v akom boli uložené. Hráč, ktorého trest nemôže byť meraný, musí byť na trestnej lavici od počiatku uloženia trestu. Ak je družstvu, ktoré je už potrestané vylúčením, uložené viac než jedno vylúčenie súčasne, kapitán družstva rozhodne, ktoré z nových vylúčení bude merané skôr. Kratšie tresty majú byť v tomto prípade merané skôr než dlhšie. Pokiaľ je počas odloženého vylúčenia družstvo potrestané ďalším vylúčením, ako prvé bude meraný trest udelený za odložené vylúčenie. 
3. Družstvo, ktoré má viac ako 2 vylúčených hráčov na trestnej lavici, má právo stále hrať s štyrmi hráčmi na hracej ploche.

Družstvo musí hrať so štyrmi hráčmi do doby, kým mu je meraný iba jeden trest. Hráč, ktorého trest uplynie, ostáva na trestnej lavici až do nasledujúceho prerušenia, alebo pokiaľ nastane skôr situácia, že neskoršie tresty uplynú, takže jeho družstvu sa meria už jen jeden trest. Všetci trestaní hráči opúšťajú trestnú lavici v poradí, v akom uplynú ich tresty, stále sa ale musí prihliadať  k pravidlám upravujúcim počet hráčov na ihrisku. Rozhodcovia spoločne so zapisovateľmi  umožnia hráčovi, ktorého trest uplynul počas hry, opustiť trestnú lavicu v nasledujúcom prerušení. 
4. Ak sa dopustí už vylúčený hráč ďalšieho priestupku vedúcemu k vylúčeniu, všetky jeho tresty budú nasledovať po sebe. 

Nezáleží na tom, či jeho prvý trest už začal nebo nie. Ak už trest začal a ten istý hráč je znovu potrestaný, meranie prvého trestu nebude ovplyvnené, ale bude pokračovať. Nasledovať po sebe znamená, že akonáhle uplynie alebo je zrušený prvý trest, začne sa merať druhý. Toto neplatí, pokiaľ ostávajú družstvu iné tresty, ktoré nie sú dosiaľ merané a boli uložené v dobe medzi dvoma trestami prvého hráča. Hráčovi môže byť uložené neobmedzené množstvo trestov. Pokiaľ je hráč potrestaný osobným trestom, všetky jeho vylúčenia musia najskôr uplynúť či byť zrušené, než sa mu začne merať osobný trest. Pokiaľ je hráč, ktorý odsluhuje osobný trest potrestaný vylúčením, meranie osobného trestu sa odloží, dokiaľ trest vylúčenia neuplynie alebo nie je zrušený, a kapitán určí hráča z poľa, ktorý nebol v tom okamžiku trestaný, aby bol prítomný na trestnej lavici s prvým hráčom a po uplynutí trestu vylúčenia mohol vstúpiť na ihrisko. Pokiaľ sa dopustí potrestaný hráč priestupku trestaného vylúčením do konca zápasu, použije sa tiež pravidlo pre vylúčenie do konca zápasu. 
603 Trest vylúčenia na 2 minúty
1. Ak skóruje súper počas dvojminútového trestu, ktorý je práve meraný, trest sa ruší, pokiaľ práve nehral súper v oslabení alebo neboli obe družstvá zastúpené na ihrisku rovnakým počtom hráčov.

Trest sa neruší ani v prípade, že bol gól strelený počas odloženého vylúčenia alebo z trestného strieľania spôsobeného priestupkom vedúcim k trestnému strieľaniu. Ak je dvojminútové vylúčenie uložené v súvislosti s trestným strieľaním alebo odloženým trestným strieľaním, používajú sa tiež pravidlá o vylúčeniach v súvislosti s trestným strieľaním. 
2. Ak má družstvo viac než jedno dvojminútové vylúčenie, rušia sa tieto, v rovnakom poradí, v akom boli uložené. 
604 Odložené vylúčenie
1. Všetky druhy vylúčenia, vrátane vylúčenia do konca zápasu, môžu byť odložené. Odložené vylúčenie sa používa, pokiaľ družstvo, ktoré sa neprevinilo, po priestupku vedúcemu k vylúčeniu stále ovláda loptičku. Odložené môže byť iba jedno vylúčenie, s výnimkou prebiehajúcej gólovej situácie, kedy môže byť odložené i druhé vylúčenie. 

 Ak je jedno alebo viac odložených vylúčení uložené v súvislosti s trestným strieľaním alebo odloženým trestným strieľaním, používajú sa tiež pravidlá o vylúčeniach v súvislosti s trestným strieľaním. 
2. Odložené vylúčenia znamená, že družstvo, ktoré sa neprevinilo, získa možnosť pokračovať v útoku do doby, než previnené družstvo získa a má loptičku pod kontrolou alebo do prerušenia hry.

Počas odloženého vylúčenia má neprevinené družstvo príležitosť nahradiť brankára hráčom v poli a pokračovať v útoku. Odložený trest musí byť vykonaný v závere tretiny alebo zápasu. Ak je odložené vylúčenie vykonané, pretože previnené družstvo získalo a ovláda loptičku, hra bude obnovená vhadzovaním. Neprevinené družstvo musí využiť dobu odloženého vylúčenia pre konštruktívny útok. Ak sa snaží družstvo podľa názoru rozhodcov iba získať čas, hráči musia byť upozornení. Pokiaľ sa ani potom družstvo nesnaží útočiť, hra bude prerušená, odložené vylúčenie vykonané a hra bude pokračovať vhadzovaním. Ak je odložené vylúčenie vykonané z dôvodu iného prerušenia, hra bude obnovená podľa dôvodu prerušenia. Pokiaľ neprevinené družstvo počas odloženého vylúčenia strelí správne gól, gól bude uznaný a posledné odložené 2 minútové vylúčenie nebude uložené. Žiadne ďalšie tresty nie sú týmto ovplyvnené. Ak strelí previnené družstvo gól počas odloženého vylúčenia, gól nebude uznaný a hra bude obnovená vhadzovaním, ak však strelí neprevinené družstvo vlastný gól, gól bude uznaný. 
605 Priestupky trestané 2 minútovým vylúčením 
1. Pokiaľ hráč, v snahe získať takto značnú výhodu alebo bez možnosti dosiahnuť loptičku, zasiahne, blokuje, zdvíha alebo kopne  do súperovej hokejky. (901,902,903,912) 
2. Pokiaľ hráč v poli hrá loptičku nad úrovňou pásu akoukoľvek časťou hokejky alebo chodidlom. (904, 913)

Za úroveň pasu sa pokladá úroveň hráčovho pasu pri vzpriamenom postoji. 
3. Ak sa previní hráč nebezpečnou hrou hokejkou. (904)

To platí i pre nekontrolovaný náprah, došvih, nebo zdvíhanie hokejky nad súperovu hlavu, pokiaľ je toto považované za nebezpečné či rušivé pre súpera. 
4. Pokiaľ hráč pritlačí, alebo strčí súpera na mantinel alebo na bránku. (907) 
5. Pokiaľ hráč narazí, alebo podrazí protihráča. (909) 
6. Ak požiada kapitán o premeranie čepele a výsledok je v súlade s pravidlami. (bez signálu) 
Potrestaný bude kapitán družstva
7. Ak sa účastní sa hry hráč v poli bez hokejky. (bez signálu)  

To sa netýka brankára, dočasne pokladaného za hráča v poli. 
8. Ak si vyzdvihne hráč hokejku z iného miesta než z vlastného priestoru pre striedanie. (bez signálu)  
9. Ak opomenie hráč v poli zobrať svoju zlomenú alebo spadnutú hokejku z ihriska a odniesť ju do vlastného priestoru pre striedanie. (bez signálu) 

Hráč musí upratať iba jasne viditeľné časti. 
10. Ak bráni hráč úmyselne v hre súperovi, ktorý neovláda loptičku. (911)

Pokiaľ hráč snažiaci sa získať lepšiu pozíciu, vbehne alebo narazí chrbtom  do súpera, bude iba udelený voľný úder. 
11. Ak bráni aktívne protihráč brankárovi pri vyhadzovaní. (915)

Toto je považované iba za priestupok iba ak je protihráč vo vnútri veľkého bránkoviska, alebo od brankára bližšie než 3 m, , merané od miesta kde brankár získal kontrolu nad loptičkou. Aktívne znamená nasledovať brankára, alebo snahu získať loptičku hokejkou. 
12. Ak poruší hráč pravidlo 3 m počas uskutočňovania rozohrávky alebo voľného úderu. (915)

Toto neplatí pre situáciu, kedy sa počas vykonávania rozohrávky alebo volného úderu hráč snaží dostať do správnej pozície. Ak sa sformuje družstvo obranný múr v nedovolenej vzdialenosti, bude potrestaný iba jeden hráč. 
13. Ak hrá alebo ak zastavuje hráč v poli loptičku v ľahu alebo v sede. (919)

Toto zahŕňa aj zastavovanie či hranie loptičky oboma kolenami alebo jednou rukou na podlahe, okrem ruky držiacej hokejku. 
14. Pokiaľ hráč v poli zastaví alebo hrá loptičku rukou, pažou, alebo hlavou. (920,921) 
15. Ak príde k  nesprávnemu striedaniu. (922)

Hráč opúšťajúci ihrisko musí prekračovať mantinel, než smie na ihrisko vstúpiť striedajúci hráč. Ak nie je toto dodržané, trest je udelený iba pokiaľ to ovplyvnilo hru. Za zlé striedanie sa tiež považuje, ak  vystrieda hráč v inom mieste než vo vlastním priestore pre striedanie. Potrestaný bude hráč vstupujúci na ihrisko. 
16. Ak hrá družstvo s príliš veľa hráčmi na ihrisku. (922)

Potrestaný bude iba jeden hráč. 
17. Pokiaľ vylúčený hráč: 
Bez toho aby vstúpil na hraciu plochu, opustí trestnú lavicu pred tým, než jeho trest uplynie, alebo je zrušený.
Odmieta opustiť trestnú lavicu po uplynutí trestu.
Vstúpi na ihrisko počas prerušenia hry pred tým, než jeho trest vyprší alebo je zrušený (925) 
Stolík zapisovateľov o tom musí čo najskôr informovať rozhodcov. Hráč, ktorému uplynul trest, nesmie opustiť trestnú lavicu v prípade, keď to počet vylúčených jeho družstva neumožňuje, alebo v prípade, že trest, ktorý uplynul, bol osobný trest. brankár, ktorého trest uplynie, smie opustiť trestnú lavicu až v nasledujúcom prerušení. Ak vstúpi vylúčený hráč na hraciu plochu behom hry, je to považované za sabotáž hry. 
18. Ak vykonáva hráč opakované priestupky trestané volným úderom. (923)

Toto zahrnuje kratšie i dlhšie časové obdobie. 
19. Pokiaľ družstvo systematicky prerušuje hru menšími priestupkami, vedúcimi k voľným úderom. (923)

Toto platí tiež keď družstvo počas krátkej doby spácha niekoľko menších priestupkov. Hráč, ktorý sa previnil ako poslední, odslúži trest. 
20. Ak zdržuje hráč úmyselne hru. (924)

To platí i pre zahodenie, či odnášanie loptičky hráčom previneného družstva počas prerušenia, úmyselné blokovanie loptičke proti mantinelu alebo bránke, alebo úmyselné ničenie loptičky. 
21. Ak zdržuje družstvo sústavne hru. (924)

Pokiaľ sa podľa názoru rozhodcov družstvo chová tak, že by ho bolo možné potrestať, musí byť pokiaľ možno najskôr upozornený kapitán, než je uložený trest. Ak je uložený trest, kapitán družstva určí hráča v poli, ktorý nie je v tom okamihu trestaný, aby odslúžil trest. 
22. Ak protestuje hráč alebo člen realizačného tímu proti rozhodnutiu rozhodcov, alebo ak sú inštrukcie hráčom dávané rušivým alebo inak nevhodným spôsobom. (925)

To platí i v situácií ak spochybňuje kapitán neustále a bezdôvodne rozhodnutia rozhodcov. Protestovanie proti rozhodnutiam rozhodcov a nevhodný spôsob dávania pokynov hráčom sú považované za samovoľné a malé priestupky v porovnaní s nešportovým chovaním. To zahŕňa i prípad, pokiaľ člen realizačného týmu vstúpi na ihrisko bez povolenia rozhodcov. Rozhodca, pokiaľ je to možné, realizačný tím pred opatrením najskôr upozorní. 
23. Ak neuposlúchne brankár, navzdory výzve rozhodcov, vrátiť bránku do správnej pozície. (925)

Je povinnosťou brankára vrátiť bránku do správnej pozície, akonáhle je to pokladané za možné. 
24. Ak opomenie hráč, navzdory výzve rozhodcov, opraviť svoju osobnú výstroj. (bez signálu) 
25. Ak používa hráč nesprávny dres.(bez signálu)

To zahŕňa i chýbajúcu časť dresu a priestupky týkajúce sa kapitánskej pásky. Priestupky týkajúce sa dresov vedú iba k jednému vylúčeniu pre družstvo za zápas. Všetky nesprávne vybavenia musia byť nahlásené. 
26. Ak sa zúčastní sa zápasu nesprávne očíslovaný hráč. (bez signálu)  

Bude opravený zápis. Priestupky týkajúce sa zlého číslovania môžu viesť iba k jednému vylúčeniu pre družstvo za zápas. Ďalšie prípady tohoto priestupky budú nahlásené riadiacemu orgánu. 
27. Ak sa účastní hry nesprávne vybavený brankár. (bez signálu)  

Ak stratí brankár neúmyselne obličajovú masku, hra musí byť prerušená a bude pokračovať vhadzovaním. 
606 Trest vylúčenia na 5 minút.
1. Ak strelí súper gól počas 5 minútového vylúčenia, trest nie je zrušený.

Ak je päťminútové vylúčenie uložené v súvislosti s trestným strieľaním alebo odloženým trestným strieľaním, používajú sa tiež pravidlá o vylúčení v spojitosti s trestným strieľaním. 
607 Priestupky trestané 5 minútovým vylúčením
1. Ak vykonáva hráč v poli násilné alebo nebezpečné údery hokejkou. (901)

To platí i v situácii, kedy hráč pri prehodení svojej hokejky cez súperovou hlavu zasiahne protihráča. 
2. Ak hákuje hráč hokejkou súperove telo. (906) 
3. Ak hodí hráč hokejku alebo akoukoľvek časť svojej výstroje na ihrisku v snahe zasiahnuť loptičku. (909) 
4. Ak sa vrhne hráč na súpera alebo ho inak násilne napadne. (909) 
5. Pokiaľ hráč narazí, zhodí, alebo podrazí súpera na mantinel či bránku. (909) 
6. Ak vykonáva hráč opakovane priestupky vedúce k 2 min. trestu. (923)

5 minútový trest nahradzuje posledný 2 minútový trest. Priestupky musia byť podobné. 
608 Osobný trest
1. Osobný trest je možné udeliť iba v spojení s trestom vylúčenia na trestnú lavicu a meria sa až po uplynutí, alebo zrušení tohoto trestu. Súčasne je možné merať neobmedzený počet osobných trestov.

Ak sa dopustí hráč, ktorý je už trestaný osobným trestom, priestupku vedúcemu k vylúčeniu, bude zbytok osobného trestu odložený,  dokiaľ neuplynie trest vylúčenia a kapitán družstva určí nového hráča v poli, ktorý nie je v tej chvíli trestaný, aby usadol spolu s prvým hráčom na trestnú lavicu a po uplynutí trestu vstúpil na ihrisko. 
2. Osobný trest postihuje iba hráča a preto smie byť v priebehu vylúčenia na ihrisku nahradený.

Kapitán družstva určí hráča, ktorý nie je v tej chvíli trestaný, aby usadol na trestnú lavicu s potrestaným hráčom a vstúpil do hry akonáhle skončí trest vylúčenia na trestnú lavicu. Po vypršaní osobného trestu smie hráč opustiť trestnú lavicu až v nasledujúcom prerušení. Rozhodcovia spolu so zapisovateľmi, umožnia hráčovi, ktorého trest uplynul počas hry, opustiť trestnú lavicu, akonáhle je hra prerušená. Člen realizačného družstva potrestaný osobným trestom musí byť pre zvyšok zápasu poslaný do priestoru pre divákov a kapitán družstva určí hráča z poľa, ktorý nebol v tej chvíli trestaný, aby odslúžil trest vylúčenia. 
609 10 minútový osobný trest 
1. Ak strelí súper gól počas 10 minútového osobného vylúčenia, trest nie je zrušený. 
610 Priestupky trestané 2 minútovým vylúčením + 10 minútovým osobným trestom
1. Ak sa previní hráč alebo člen realizačného družstva nešportovým správaním. (925)

Nešportové správanie znamená urážajúce či neprimerané chovanie voči rozhodcom, hráčom, členom družstva, funkcionárom, alebo divákom, alebo akékoľvek simulovanie, predstieranie, či prihrávanie v snahe ovplyvniť rozhodovanie rozhodcov. Úmyselné kopnutie, zhodenie, alebo udretie do mantinelu, alebo bránky. Hádzanie hokejky, či iného vybavenia, aj behom prerušenia, alebo v priestore pre striedanie. 
611 Vylúčenie do konca stretnutia
1. Hráč alebo člen realizačného družstva vylúčený do konca zápasu musí okamžite odísť do šatní a nesmie sa ďalej žiadnym spôsobom podieľať na zápase.

Usporiadateľ je zodpovedný za zabránenie vstupu vylúčeného hráča späť na ihrisko alebo do hľadiska počas ostávajúceho času zápasu, vrátane predĺženia alebo trestných strieľaní. Všetky vylúčenia do konca zápasu musí byť uvedené do zápisu o stretnutí. Priestupky vedúci bežne k vylúčeniu do konca zápasu spáchané pred alebo po stretnutí musia byť nahlásené riadiacemu orgánu, nevedú však k vylúčeniu na trestnú lavicu. S výnimkou nesprávneho vybavenia, ktoré opraví sám hráč, priestupky vedúce k vylúčeniu do konce zápasu spáchané pred zápasom majú za následok tiež to, že sa vinník nesmie zúčastniť zápasu ani byť počas zápasu v hľadisku. 
2. Po vylúčení do konca zápasu nasleduje vždy 5 minútové vylúčenie.

Kapitán určí hráča v poli, ktorý nie je v tej chvíli trestaný, aby odslúžil trest vylúčenia a prípadné tresty vylúčenia, ktoré boli skôr uložené hráčovi vylúčenému do konca zápasu a ešte neuplynuli. Prípadné osobné tresty týkajúce sa hráča vylúčeného do konce zápasu sa ruší. 
612 Vylúčenia do konce zápasu 1
1. Vylúčenie do konce zápasu 1 postihuje hráča pre zvyšok zápasu a nemá pre neho žiadne ďalšie následky. 
613 Priestupky vedúce k vylúčeniu do konca zápasu 1
1. Ak používa hráč neschválenú hokejku, alebo hokejku s príliš zahnutou čepeľou. 
Ak používa brankár neschválenú masku. (bez signálu) 
2. Ak sa zápasu účastní hráč, alebo člen realizačného tímu, neuvedený v zápise o stretnutí. (bez signálu) 
3. Pokiaľ sa zranený hráč, ktorý bol nahradený na trestnej lavici zúčastní hry pred vypršaním svojho trestu.(bez signálu) 
4.  
Pokiaľ sa hráč previní pokračujúcim, alebo opakovaným nešportovým správaním (925).
Vylúčenie do konca zápasu nahradzuje druhé dvojminútové vylúčenie +desaťminútový osobný trest, ale musí po ňom nasledovať 5  minútové vylúčenie na trestnú lavicu. Pokračujúce znamená v tom istom okamihu a opakované znamená druhý krát v tom istom zápase.
5.
Pokiaľ hráč v hneve zlomí hokejku, alebo zničí inú časť svojej výstroje. (925)
6.
Pokiaľ sa hráč previní hrubým nešportovým priestupkom. (909)
To zahŕňa akékoľvek nebezpečné, násilné, či nešportové priestupky považované za úmyselné, alebo nevyprovokované.
614 Vylúčenie do konca stretnutia 2
1. Vylúčenie do konca stretnutia 2 pozastavuje hráča i v nasledujúcom zápase rovnakej súťaže. 
615 Priestupky vedúce k vylúčeniu do konca zápasu 2
1. Ak sa hráč, alebo člen realizačného tímu, zúčastní šarvátky. (909)

Šarvátka znamená miernejšiu formu bitky bez úderov rukou alebo nohou, pri ktorej zúčastnení hráči rešpektovali snahu je od seba odísť. 
2. Ak sa hráč dopustí v zápase po druhý raz priestupku trestaného päťminútovým vylúčením. (923)

Vylúčenie do konca zápasu nahradzuje druhý 5 minútový trest, ale rovnako musí nasledovať päťminútové vylúčenie. 
3. Pokiaľ sa člen realizačného tímu previní pokračujúcim alebo opakovaným nešportovým chovaním. (925)

Vylúčenie do konce zápasu nahradzuje druhý 2 minútový trest +10 minútový osobný trest, ale musí po ňom nasledovať 5 minútový trest. Pokračujúci znamená v rovnakom okamžiku a opakovane znamená v tom istom zápase. 
4. Pokiaľ sa hráč, ktorého vybavenie bude premerané, snaží opraviť výstroj pred meraním. (925) 
5. Ak sa dopustí hráč alebo člen realizačného družstva priestupku v zrejmej snahe sabotovať hru. (925)

To zahŕňa: 
Keď vylúčený hráč počas hry zámerne vstúpi na hraciu plochu, pred tým než jeho trest uplynie alebo je zrušený. Pokiaľ  vstúpi na ihrisko v dobe prerušenia, bude hráčovi uložený 2 minútový trest. Pokiaľ je za príliš skoré vpustenie hráča na ihrisko zodpovedný stolík časomeračov a omyl je zistený počas  doby vylúčenia, hráč sa vráti na trestnú lavicu. Žiadne ďalšie tresty nebudú udelené a hráč sa vráti do hry keď skončí doba jeho vylúčenia. Pokiaľ je omyl zistený po vypršaní doby vylúčenia, nebudú  učinené žiadne opatrenia. Pokiaľ  hráč, ktorého trest uplynul, vstúpi do hry aj keď má vzhľadom k počtu hráčov na ihrisku čakať na najbližšie prerušenie, môže to byť v závislosti na situácií považované za hru s príliš veľa hráčmi v poli. (pravidlo 605.13) 
Priestupky spáchané družstvom z priestoru pre striedanie počas trestných striedaní.
Keď je z priestoru pre striedanie hádzaná výstroj počas hry.
Pokiaľ sa hráč, bez toho aby striedal  snaží hrať alebo hrá z priestoru pre striedanie. 
Keď sa hry zúčastní hráč, ktorý sa rovnakého zápasu zúčastnil ako brankár.
Keď družstvo hrá úmyselne s príliš veľa hráčmi v poli.
6. Ak hráč v poli používa chybnú, alebo spevnenú, či predĺženú hokejku. (bez signálu) 
616 Vylúčenie do konca zápasu 3
1. Vylúčenie do konca zápasu 3 pozastavuje hráčovi činnosť i v nasledujúcom zápase a vedie k ďalšiemu potrestaniu, ktoré určí disciplinárny orgán. 
617 Priestupky trestané vylúčením do konca zápasu 3
1. Ak sa hráč zúčastní bitky. (909)

Za účastníka bitky sa hráč považuje pokiaľ užil údery rukou či nohou. 
2. Ak sa previní hráč brutálnym priestupkom. (909)

To platí i pre situáciu, kedy hráč hodí svoju hokejku alebo iné vybavenie na súpera. 
3. Ak sa previní hráč alebo člen realizačného družstva užitím hrubého jazyka.(925)

Užitím hrubého jazyka sa rozumie hrubé urážanie  rozhodcov, hráčov, členov družstiev, funkcionárov alebo divákov. 
618 Vylúčenie v spojitosti s trestným strieľaním
1. Ak je premenené trestné strieľanie, uložené za priestupok vedúcemu k vylúčeniu, môže tým byť ovplyvnené iba vylúčením ktoré bolo príčinou trestného strieľania.

To platí i pre odložené trestné strieľanie. Ak je trestné strieľanie spôsobené priestupkom trestaným 2 minútovým vylúčením, vylúčenie bude zrušené, pokiaľ bolo trestné strieľanie premenené, ale všetky ostatné druhy vylúčenia musia byť vykonané. Ak sa previní družstvo behom odloženého trestného strieľania ďalším priestupkom vedúcim k trestnému strieľaniu, za príčinu trestného strieľania bude považovaný druhý priestupok. Ak je trestné strieľanie prerušené priestupkom brankára, bude priestupok brankára považovaný za príčinu nového trestného strieľania. 
2. Ak je premenené trestné strieľanie, spôsobené priestupkom, ktorý nie je trestaný vylúčením, žiadny ďalší trest tým nebude ovplyvnený. 
7  GÓLY

701 Uznané góly
1. Gól je považovaný za uznaný, ak bol strelený správnym spôsobom a potvrdený vhadzovaním na stredovom bode.

Všetky uznané góly musia byť zaznamenané do zápisu o stretnutí spoločne s časom a číslom skórujúceho hráča a asistujúceho hráča. Za asistujúceho hráča je považovaný hráč rovnakého družstva podieľajúci sa priamo na strelenom góle. Ku každému gólu je zaznamenaná len jedna asistencia. Gól dosiahnutý pri predĺžení, alebo pri trestnom strieľaní po skončení tretiny či zápasu nie je potvrdený vhadzovaním, ale považuje sa za uznaný, keď obaja rozhodcovia ukázali na stredový bod a gól bol zaznamenaný do zápisu o stretnutí. 
2. Uznaný gól nesmie byť neskôr zrušený.

Ak sú si rozhodcovia istí, že uznaný gól je nesprávny, musí to byť nahlásené riadiacemu orgánu. 
702 Správne strelený gól
1. Pokiaľ prešla loptička celým objemom spredu bránkovú čiaru po správnom odohraní hokejkou hráča v poli a skórujúce družstvo počas, alebo tesne pred strelením gólu nespáchalo priestupok trestaný voľným úderom, alebo vylúčením.

To platí i pre situácie kedy:
Hráč brániaceho družstva posunul bránku mimo jej miesta a loptička prešla cez bránkovú čiaru spredu medzi značkami umiestnenia a pod pomyselným brvnom. 
Ak bol vstrelený vlastný gól. Za vlastný gól sa považuje gól dosiahnutý hokejkou, alebo telom brániaceho hráča. Pokiaľ behom odloženého vylúčenia strelí gól družstvo, ktoré sa neprevinilo, gól bude uznaný. 
Vlastný gól bude označený v zápise o stretnutí ako V.
2.
Ak prešla loptička celým objemom spredu bránkovú čiaru potom, čo ju hráč brániaceho družstva usmernil svojou hokejkou alebo telom, poprípade ju hráč útočiaceho družstva neúmyselne usmernil svojím telom, a pokiaľ útočiacim družstvom nebol tesne pred vstrelením gólu, alebo v spojení s tým spáchaný priestupok, trestaný voľným úderom či vylúčením.

Gól nie je považovaný za správne strelený, pokiaľ hráč útočiaceho družstva kopne úmyselne loptičku tesne predtým, ako ju nasmeruje do brány. Pokiaľ hráč strelí gól s nesprávnou hokejkou a priestupok je spozorovaný potom, čo loptička prekročí bránkovú čiaru, gól bude uznaný.
3. Pokiaľ sa hráč ktorý nie je uvedený v zápise o zápase alebo je nesprávne očíslovaný podieľa na strelení gólu. 

Podieľanie sa znamená strelenie alebo asistenciu. 
703 Nesprávne strelený gól
1.      Ak sa dopustí útočiaci hráč tesne pred, alebo zároveň so strelením gólu priestupku vedúcemu k voľnému úderu alebo vylúčeniu. (príslušný signál)

To zahŕňa i situáciu, kedy družstvo skóruje s príliš veľa hráčmi, alebo v prítomnosti vylúčeného hráča na hracej ploche poprípade ak posunie útočiaci hráč úmyselne bránku.
2.      Ak usmernil útočiaci hráč loptičku úmyselne akoukoľvek časťou tela do súperovej bránky.

Pretože to nie je považované za priestupok, hra bude obnovená vhadzovaním. 
3.      Ak prejde loptička bránkovú čiaru počas, alebo po signále.

Tretina alebo zápas končí vždy zároveň zo začiatkom signálu. 
4.      Pokiaľ sa loptička dostane do bránky, bez toho aby prešla bránkovú čiaru spredu. 
5.      Pokiaľ brankár hodí alebo kopne loptičku inak správnym spôsobom priamo do súperovej brány.

Vzhľadom k tomu, že toto nie je považované za priestupok, bude hra obnovená vhadzovaním. Aby bol gól uznaný, musela by loptička  tečovať iného hráča alebo vybavenie iného hráča. 
6.      Ak kopne útočiaci hráč v poli úmyselne loptičku a tá sa dostane do brány po tom čo sa dotkne iného hráča či vybavenia iného hráča.

Pretože toto nie je považované za priestupok, bude hra obnovená vhadzovaním. 
7.      Ak skóruje družstvo, ktoré sa previnilo počas odloženého vylúčenia.

Trest musí byť vykonaný a hra obnovená vhadzovaním. 
8.      Ak sa odrazí loptička od rozhodcu priamo do brány.



 
 
 
 
 
